На основу Уредбе о утврђивању Програма подршке малим предузећима за набавку опреме у 2015. години („Сл. гласник РС“, бр.80/15) (даље: Уредба и Програм) и уговора закључених између Националне агенције за регионални развој и Министарства привреде, број \_\_\_\_\_\_\_\_\_\_\_\_ од \_\_\_\_\_\_\_\_\_\_. године и Националне агенције за регионални развој, Министарства привреде и (назив банке)\_\_\_\_\_\_\_\_\_\_ број \_\_\_\_\_\_\_\_\_\_ од \_\_\_\_\_\_\_\_\_\_\_\_. године, а у складу са одлуком Комисије Министарства привреде за доделу средстава, број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_. године (даље: Комисија), **уговорне стране:**

**Национална агенција за регионални развој,** са седиштем у Зајечару, улицаТрг Ослобођења бб, ПИБ: 106442351, матични број: 17787381, коју заступа директор Весна Миздрак (у даљем тексту: Агенција)

и

**Назив привредног субјекта\_\_\_\_\_\_\_\_\_\_\_**, адреса\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_, којe заступа \_\_\_\_\_\_\_\_\_\_\_\_ (у даљем тексту: Корисник),

закључују у Београду, дана **\_\_\_\_\_\_\_\_**

**УГОВОР**

**o додели бесповратних средстава у оквиру Програма подршке малим предузећима за набавку опреме у 2015. години**

**Члан 1.**

По објављеном јавном позиву привредним субјектима за доделу бесповратних средстава, Одлуком Комисије Кориснику су одобрена бесповратна средства у укупном износу од **\_\_\_\_\_\_\_\_\_\_\_** динара (и словима:\_\_\_\_\_\_\_\_\_\_\_\_\_\_\_\_\_\_\_), на име суфинансирања набавке опреме, и то \_\_\_\_\_\_\_\_\_\_\_\_\_\_\_\_\_\_\_\_\_, под условима прописаним у Уредби и Програму.

**Члан 2.**

Опрема из члана 1. уговора биће набављена од \_\_\_\_\_\_\_\_\_\_\_\_\_\_\_., по предрачуну бр. \_\_\_\_\_\_\_\_\_\_ од \_\_\_\_\_\_\_\_\_\_ године.

**Члан 3.**

По склапању овог уговора, добијања информације пословне банке о закључењу уговора о кредиту са Корисником и уплати прописаног учешћа од стране Корисника за набавку опреме из члана 1. овог уговора, Агенција ће у року од 15 дана пренети одобрена средства на посебан, наменски, рачун Корисника број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_ банке, а код које је Кориснику одобрен кредит за набавку опреме из члана 1. овог уговора.

**Члан 4.**

Уколико Корисник коме је одобрен захтев за коришћење бесповратних средстава не потпише уговор о кредиту са банком и не уплати учешће од 5% трошкова набавке опреме у предвиђеним роковима, сматраће се да је одустао од коришћења средстава а овај уговор закључен са Агенцијом сматраће се ништавим.

Корисник се обавезује да сноси све евентуалне ризике курсних разлика.

**Члан 5.**

Уколико Корисник додељена средства из члана 1. овог уговора не користи наменски или на било који други начин одступи од обавеза преузетих поводом набавке опреме, уговор се сматра раскинутим даном достављања писаног обавештења Агенције Кориснику о раскиду уговора, а Корисник се обавезује да средства врати Агенцији, с тим да Агенција реализацију повраћаја средстава активира на начин предвиђен у члану 6. овог уговора.

Корисник се обавезује да набавку опреме оконча најкасније у року од шест месеци од склапања овог уговора и да банци достави копију фактуре/уговора по којој је извршена набавка опреме.

**Члан 6.**

Кориснику није дозвољено да опрему наведену у члану 1. овог уговора отуђи, најмање 24 месеца од дана закључења овог уговора.

Корисник се обавезује да кредит код пословне банке неће превремено отплатити у року од шест месеци од датума склапања уговора о додели бесповратних средстава.

Корисник се обавезује да уз овај уговор приложи бланко меницу са меничним писмом и копијом картона депонованих потписа овлашћених лица Корисника, као средство обезбеђења за доделу бесповратних средстава, у случају да се утврди ненаменско трошење средстава или евентуалне злоупотребе.

Уз меницу се доставља и копија захтева Корисника за регистрацију те бланко менице у Регистру меница и овлашћења Народне банке Србије, који је оверен од стране пословне банке Корисника, као и одштампани образац „Резултати претраге меница - Народна банка Србије“, са веб сајта НБС.

Меница је безусловна и платива на први позив.

Меница траје 10 дана дуже од дана окончања дужничко - поверилачких односа предвиђених овим уговором, односно дефинитивног окончања другостепене контроле наменског коришћења додељених средстава из члана 1. овог уговора.

**Члан 7.**

Корисник средстава дужан је да Министарству привреде Републике Србије, Агенцији и Комисији за контролу државне помоћи, у циљу праћења коришћења средстава, омогући надзор у свакој фази реализације активности тако што ће у сваком моменту бити омогућена контрола реализације активности и увид у финансијску документацију.

Код кредита чији је рок отплате 18 месеци као и у случају превремене отплате кредита након истека рока од шест месеци из члана 6. Уговора, корисници су у обавези да картице основних средстава достављају Агенцији.

**Члан 8**.

У случају спора или несагласности у реализацији Уговора, уговорне стране су сагласне да неспоразуме реше заједнички и у духу добрих пословних обичаја.

Уколико је природа неспоразума или спора таква да се не може решити споразумно уговорне стране одређују надлежност стварно надлежног суда у Београду.

**Члан 9**.

Уговор ступа на снагу даном потписивања овлашћених лица уговорних страна.

Овај уговор је сачињен у 6 (шест) истоветних примерака, и то за Агенцију 4 (четири), а за Корисника 2 (два) примерка.

|  |  |
| --- | --- |
| ЗА НАЦИОНАЛНУ АГЕНЦИЈУ  Директор  Весна Миздрак | ЗА КОРИСНИКА  Заступник  \_\_\_\_\_\_\_\_\_\_\_\_\_\_\_\_\_ |